
హైదరాబాద్ : ఎన్నికల సంఘాన్ని ‘కోరలు లేని పులి’గా బీజేపీ ఎంపీ వరుణ్ గాంధీ అభివర్ణించారు. ఎన్నికల వ్యయ నివేదికలను సకాలంలో సమర్పించని రాజకీయ పార్టీల గుర్తింపును రద్దు చేసిన దాఖలాలేవీ లేవన్నారు. ఎన్నికల ప్రచారం కోసం రాజకీయ పార్టీలు పెద్ద ఎత్తున సొమ్ము ఖర్చుపెడుతున్నాయని, నిజాయతీపరులు ఎన్నికల్లో పోటీ చేసే అవకాశం పొందలేకపోతున్నారని ఆరోపించారు. నల్సార్ న్యాయ విశ్వవిద్యాలయంలో ‘‘భారతదేశంలో రాజకీయ సంస్కరణలు’’ అనే అంశంపై ఆయన మాట్లాడారు.ఎన్నికల కమిషన్ (ఈసీ) సమస్యే అతి పెద్ద సమస్యల్లో ఒకటని వరుణ్ అన్నారు. ఈసీ ఓ ‘కోరలు లేని పులి’ అని వ్యాఖ్యానించారు. ఈసీ ఎన్నికలను నియంత్రిస్తుందని, పర్యవేక్షిస్తుందని రాజ్యాంగంలోని అధికరణ 324 చెప్తోందని, అయితే ఆ పనిని అది నిజంగా చేస్తోందా? అని ప్రశ్నించారు. ఎన్నికలు పూర్తయిన తర్వాత కేసులను దాఖలు చేసే అధికారం ఈసీకి లేదన్నారు. కేసులు పెట్టాలంటే అది సుప్రీంకోర్టుకు వెళ్ళవలసి ఉంటుందన్నారు. అన్ని రాజకీయ పార్టీలూ ఆలస్యంగానే ఎన్నికల రిటర్నులను దాఖలు చేస్తున్నప్పటికీ, కేవలం దివంగత పీ ఏ సంగ్మా నేతృత్వంలోని ఎన్పీపీ గుర్తింపును మాత్రమే రద్దు చేశారని అన్నారు. అప్పుడు కూడా వ్యయ నివేదికను దాఖలు చేసిన తర్వాత ఒక రోజులోనే గుర్తింపును పునరుద్ధరించిందని చెప్పారు.

hyderabad : ennikala sanghaanni ‘koralu laeni puli’gaa bgfa empy varun gaandhi abhivarninchaaru. ennikala vyaya nivedikalanu sakaalamlo samarpinchani rajakeeya paarteela gurtimpunu raddu chesina dakhalalevi levannaru. ennikala prachaaram kosam rajakeeya paarteelu pedda ettuna sommu kharchupedutunnayani, nijaayatiiparulu ennikallo poty chese avakaasam pondalekapotunnarani aaropinchaaru. nalsar nyaaya vishwavidyaalayamlo ‘‘bhaaratadesamlo rajakeeya samskaranalu’’ ane amsampai aayana matladaru.ennikala kamishan (eesee) samasye athi pedda samasyallo okatani varun annaru. eesee oo ‘koralu laeni puli’ ani vyaakhyaaninchaaru. eesee ennikalanu niyantristundani, paryaveekshistundani raajyaangamlooni adhikarana 324 cheptondani, ayithe aa panini adhi nijamgaa chestonda? ani prasninchaaru. ennikalu puurtayina tarvaata kesulanu daakhalu chese adhikaaram eeseeki ledannaru. kesulu pettalante adhi supreenkortuku vellavalasi untundannaaru. anni rajakeeya paartiiluu aalasyamgaane ennikala reternulanu daakhalu chestunnappatiki, kevalam divangata pee e sangma netrutvamloni enpeepy gurtimpunu matrame raddu chesarani annaru. appudu kuudaa vyaya nivedikanu daakhalu chesina tarvaata oka rojulone gurtimpunu punaruddharinchindani cheppaaru.